DOHOME ปีหน้าที่ดีกว่า
6 มกราคม 2566

DOHOME ปีหน้าที่ดีกว่า
-คาดฟื้นตัวแข็งแกร่ง เรามีมุมมองเชิงบวกมากขึ้นต่อแนวโน้มการฟื้นตัวของ DOHOME ในปี 2566 เนื่องจากไตรมาส 1 เป็นช่วงไฮซีซันของกิจกรรมก่อสร้าง ขณะที่แรงกดดันจากสินค้าคงคลังที่มีต้นทุนสูงคาดจะผ่อนคลายลงในไตรมาส 1/2566 เงินบาทที่แข็งค่าขึ้นในเดือนธ.ค. และค่าขนส่งที่ลดลง
-คาดรายได้ภาคเกษตรทรงตัวในปี 2566 จากรายงานของ K-Research เมื่อวันที่ 2 ธ.ค. 2565 โดยมีการคาดว่ารายได้ภาคเกษตรจะลดลงเล็กน้อย 0.8% YoY (เทียบกับ +13.5% ในปี 2565) จากสภาวะเศรษฐกิจโลกที่ชะลอตัวลง
-อย่างไรก็ตาม เรายังคงมุมมองบวกเนื่องจากสะท้อนว่ารายได้ภาคเกษตรในปี 2566 จะทรงตัวในระดับเดียวกับปี 2565 หนุนจากการผลิตที่ดีของปาล์ม ข้าวโพด และข้าว ซึ่งน่าจะสนับสนุนการบริโภคในต่างจังหวัด ขณะที่ความไม่แน่นอนของสภาพอากาศน่าจะคลี่คลายลงเนื่อง NOAA คาดการณ์ว่ามีโอกาสสูง (71%) ที่มหาสมุทรแปซิฟิกมีสภาพผิวน้ำเป็นกลาง (ENSO-neutral) หรือหมายความว่าไม่มีรูปแบบของปรากฎการณ์เอลนีโญหรือลานีญา ในช่วงเดือนม.ค. – เม.ย. 2566
-เข้าสู่ช่วงไฮซีซันสำหรับกิจกรรมก่อสร้าง ตามปกติ เราคาดว่ากำไรของ DOHOME จะฟื้นตัวขึ้นอย่างมากในไตรมาส 1 จากยอดขายวัสดุก่อสร้างที่สูงขึ้น เราคาดว่าแนวโน้มดังกล่าวจะเกิดขึ้นซ้ำในไตรมาส 1/2566 จากอุปสงค์ที่แข็งแกร่ง ราคาเหล็กที่คาดจะสูงขึ้น และอัตรากำไรขั้นต้น (GPM) ที่เพิ่มขึ้น จากเงินบาทที่แข็งค่าขึ้นและค่าขนส่งที่ลดลง
-รวมถึงไม่มีเหล็กคงคลังที่เคยซื้อไว้ในช่วงราคาสูงก่อนหน้านี้ ขณะที่แรงกดดันจากต้นทุนแรงงานที่สูงขึ้น (น้อยกว่า 10 ลบ./ปี) และค่าไฟฟ้า (น้อยกว่า 10 ลบ./ปี) น่าจะส่งผลกระทบต่อความสามารถในการทำกำไรของ DOHOME เพียงเล็กน้อย และน่าจะถูกชดเชยด้วยอัตรากำไรที่เพิ่มขึ้นจากผลิตภัณฑ์เหล็ก ผลิตภัณฑ์สินค้าตราห้าง และการปรับราคาสินค้า
มุมมอง KS
ปรับเพิ่มคำแนะนำเป็น “ซื้อ” จาก “ถือ” ด้วย TP ใหม่ที่ 17.8 บาท จาก 11.8 บาท เรามีมุมมองเชิงบวกต่อแนวโน้มการฟื้นตัวที่ชัดเจนและแข็งแกร่งในปี 2566
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #DOHOME